Document ID: 31995D0050

KOMISSION PÄÄTÖS,
tehty 23 päivänä helmikuuta 1995,
Ruotsin esittämän tiettyjen elävien eläinten ja eläintuotteiden salmonellan valvontaa koskevan toimintaohjelman hyväksymisestä (Ainoastaan ruotsinkielinen teksti on todistusvoimainen) (95/50/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10 a artiklan 2 kohdan,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 a, 9 b ja 10 b artiklan,
ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 5 artiklan 4 kohdan,
ottaa huomioon terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 5 artiklan 4 kohdan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY (5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen liitteessä II olevan 2 luvun ensimmäisen luetelmakohdan,
sekä katsoo, että
direktiivin 64/432/ETY 10 a artiklan 2 kohdan, direktiivin 90/539/ETY 9 a, 9 b ja 10 b artiklan, direktiivin 64/433/ETY 5 artiklan, direktiivin 71/118/ETY 5 artiklan ja direktiivin 92/118/ETY liitteessä II olevan 2 luvun ensimmäisen luetelmakohdan mukaisesti Ruotsi on esittänyt 7 päivänä marraskuuta 1994 ja 16 päivänä tammikuuta 1995 komissiolle salmonellan valvontaan liittyvän toimintaohjelmansa,
kyseisessä toimintaohjelmassa esitetään joukko toimenpiteitä, joita Ruotsi on toteuttanut jalostus-, lihotus tai teurasnautojen sekä jalostus-, lihotus- ja teurassikojen salmonellan, isovanhemmais- ja vanhemmaispolven siipikarjan, yhden päivän ikäisten isovanhemmais- ja vanhemmaispolvea siipikarjaparviin tai tuotantopolven siipikarjaparviin tuotaviksi tarkoitettujen untuvikkojen, munivien kanojen (kulutukseen tarkoitettujen munien tuottamiseksi kasvatetun siipikarjan) ja teurassiipikarjan salmonellan, 1 naudan- ja sianlihan salmonellan, siipikarjanlihan salmonellan ja suoraan kulutukseen tarkoitettujen munien salmonellan valvontaa varten,
näillä edellytyksin kyseinen toimintaohjelma olisi hyväksyttävä ainoastaan yhdellä komission päätöksellä, ja
Ruotsiin sovellettavat jo vahvistetut tai vasta tulevaisuudessa tarkennettavat salmonellaa koskevat takeet säädetään kuitenkin kullekin elävien eläinten tai eläintuotteiden luokalle; näiden takeiden edellytyksenä on, että Ruotsin kullakin alalla toteuttamat toimenpiteet hyväksytään,
ON TEHNYT TÄMÄN PÄÄTÖKSEN:
1 artikla
Hyväksytään jalostus-, lihotus- tai teurasnautoihin sekä jalostus-, lihotus ja teurassikoihin liittyvät Ruotsin ohjelmaan sisältyvät toimenpiteet.
2 artikla
Hyväksytään isovanhemmais- ja vanhemmaispolven siipikarjaan ja yhden päivän ikäisiin isovanhemmais- ja vanhemmaispolvea siipikarjaparviin tai tuotantopolven siipikarjaparviin tuotaviksi tarkoitetut untuvikkoihin liittyvät Ruotsin ohjelmaan sisältyvät toimenpiteet.
3 artikla
Hyväksytään muniviin kanoihin (kulutukseen tarkoitettujen munien tuottamiseksi kasvatettuun siipikarjaan) liittyvät Ruotsin ohjelmaan sisältyvät toimenpiteet.
4 artikla
Hyväksytään teurassiipikarjaan liittyvät Ruotsin ohjelmaan sisältyvät toimenpiteet.
5 artikla
Hyväksytään naudan- ja sianlihaan liittyvät Ruotsin ohjelmaan sisältyvät toimenpiteet.
6 artikla
Hyväksytään siipikarjanlihaan liittyvät Ruotsin ohjelmaan sisältyvät toimenpiteet.
7 artikla
Hyväksytään suoraan kulutukseen tarkoitettuihin muniin liittyvät Ruotsin ohjelmaan sisältyvät toimenpiteet.
8 artikla
Ruotsin on saatettava 1, 2, 3, 4, 5, 6 ja 7 artiklassa tarkoitettujen toimenpiteiden toteuttamisen edellyttämät lait, asetukset ja hallinnolliset määräykset voimaan 1 päivään maaliskuuta 1995 mennessä.
9 artikla
Tämä päätös on osoitettu Ruotsin kuningaskunnalle.
Tehty Brysselissä 23 päivänä helmikuuta 1995.

Labels: 4
17
0
6
18